आयुषा र अनुश्रीलाई उपाधि
आयुषा जिसी र अनुश्री धोजुले २१ औं जयकर स्मृति टेनिस प्रतियोगितामा बिहीबार सफलता पाएका छन् । आयुषाले यू–१२ गर्ल्सको फाइनलमा मेरिसा थापालाई र अनुश्रीले यू–१० गर्ल्सको फाइनलमा जेनिशालाई समान ६–१, ६–३ को सेटले पराजित गरे ।
काठमाडौँ — आयुषा जिसी र अनुश्री धोजुले २१ औं जयकर स्मृति टेनिस प्रतियोगितामा बिहीबार सफलता पाएका छन् । आयुषाले यू–१२ गर्ल्सको फाइनलमा मेरिसा थापालाई र अनुश्रीले यू–१० गर्ल्सको फाइनलमा जेनिशालाई समान ६–१, ६–३ को सेटले पराजित गरे ।ताभिसी राणाले यू–८ गर्ल्सको उपाधि जितिन् । उनले फाइनलमा नाइरा छोदेन घलेलाई १०–२, १०–६ को सेटमा हराइन् । ताभिसीले सेमिफाइनलमा रजिशा जोशीलाई ६–१०, १०–६, १०–७ ले र नाइराले मानवी क्षेत्रीलाई १०–२, १०–३ ले हराए । यू–८ व्वाइजतर्फ मार्कव पोखरेल च्याम्पियन बने । उनले फाइनलमा कायन चालिसेलाई १०–८, १०–५ ले पराजित गरे । मार्कबले त्यसअघि आहान केडिया र सौरभ लामिछाने तथा कायनले अवीर केडिया र विरल अग्रवाललाई पन्छाएका थिए । दर्शिल र प्राज्नाको जोडीले बोरिस र शिभालीको जोडीलाई ६–४, ६–१ ले पराजित गरी मिक्स डबल्स उपाधि जितेको थियो । विश्वविशेष डल्लाकोटी र निश्चल ज्ञवाली यू–१० ब्वाइजको उपाधिका लागि खेल्नेछन् । उनले सुजन कुइँकेललाई ६–३, ६–१ ले र निश्चलले सभ्यजंग कार्कीलाई ६–२, ६–४ ले हराए । बोरिस अधिकारी, संज्ञा रोकाया, दर्शिल श्रेष्ठ र ब्रिजेश अर्याल यू–१४ व्वाइज तथा सभ्यजंग कार्की, वेदान्त चालिसे, अरित मल्ल र निश्चल ज्ञवाली यू–९ व्वाइजतर्फ सेमिफाइनल पुगेका छन् ।